**Vonalvizsga**

* A víziút vonalvizsga bizonyítványban megjelölt szakaszának ismeretéből tett vizsga.
* Vonalvizsga a Dunára és vízrendszerére, valamint víziútnak nyilvánított vízterületre tehető.
* Kishajóra I. szinten, nagyhajóra II. szinten, tengeri partmenti hajózási körzetre vonatkozó szabályokra is kiterjedően III. szinten tehető.
* A víziútnak nem minősített valamennyi magyarországi vízterületre érvényes

**Vizsgatárgyak:**

I. szintű vonalvizsga

* szakasz ismeret I. (tartalmazza a helyi víziközlekedési szabályok ismerete, gázlók és vízmércék, hajózási akadályok, hajó méreteinek meghatározása, a szakasz meghajózásának ismertetése témaköröket)

II. szintű vonalvizsga

* vaktérkép kitöltése;
* szakasz ismeret II. (tartalmazza a helyi víziközlekedési szabályok ismerete, gázlók és vízmércék, hajózási akadályok, hajó méreteinek meghatározása, a szakasz meghajózásának ismertetése témaköröket)

III. szintű vonalvizsga

* vaktérkép kitöltése;
* szakasz ismeret II. (tartalmazza a helyi víziközlekedési szabályok ismerete, gázlók és vízmércék, hajózási akadályok, hajó méreteinek meghatározása, a szakasz meghajózásának ismertetése témaköröket)
* COLREG (a tengeren való összeütközések megelőzésére vonatkozó nemzetközi szabályok ismerete – beleértve a navigációs jeleket, a kitűzést és bójázást –, valamint a tengeri szakasz közlekedési szabályzata)
* Parti navigációs ismeretek teszt (útvonal meghatározása, a pozícióvonalak és a hajó helyzetének meghatározása, hajózási nyomtatványok és kiadványok, tengerészeti térképek használata, navigációs jelek és bójázási rendszerek, tájoló használata, az ár-apály ingadozás alapjai)
* Parti navigációs ismeretek szóbeli (útvonal meghatározása, a pozícióvonalak és a hajó helyzetének meghatározása, hajózási nyomtatványok és kiadványok, tengerészeti térképek használata, navigációs jelek és bójázási rendszerek, tájoló használata, az ár-apály ingadozás alapjai)

**A vizsgára bocsátás feltételei**

* Érvényes hajós szolgálati könyv (HSZK).
* Fedélzeti szolgálat ellátására vonatkozó egészségi alkalmassági igazolása.
* A gyakorlat megszerzésének módjai:
	+ vizsgára bocsátást arra a vízterületre lehet kérni, amelyen – a Balaton, a Velencei-tó és a Fertő-tó kivételével – 8 hegy- és 8 völgymeneti út megtételét a jelölt igazolta.
	+ A Balatonon 60 nap, a Velencei-tavon és a Fertő-tavon 30 nap kormányosi vagy annál magasabb szintű fedélzeti szolgálatot kell igazolni.
* feltétele német vagy orosz nyelvből a vizsgaközpont által megbízott szakmai vizsgabizottság előtt tett szakmai nyelvismeretet tanúsító vizsga, ha a jelölt nemzetközi forgalom számára megnyitott víziútra kíván vonalismereti vizsgát tenni.
* Vizsgadíj befizetésének igazolása.